Allar útsendingar með útvarpsbylgjum byggja á notkun svokallaðra burðarbylgna , hvort sem um er að ræða hljóðvarp eða sjónvarp . Þá er einföld bylgja með útsendingartíðninni mótuð með merkinu sem senda á út og samsvarar annaðhvort hljóði eða mynd eftir atvikum . Útvarps - og sjónvarpsstöðvum er úhlutað ákveðinni tíðni fyrir útsendingar sínar . Meginuppistaðan í útsendingu þeirra er regluleg sínusbylgja með þessari tíðni . Þannig sendir Ríkisútvarpið í Reykjavík ( Rás 1 ) út reglulega bylgju með tíðninni 93,5 MHz eða 93,5 milljón sveiflur á sekúndu . Ofan á þessa burðarbylgju er síðan bætt hljóði eða mynd . Til þess að koma hljóðinu til skila er tíðni bylgjunnar hnikað örlítið til og frá til að endurspegla styrk merkisins . Þessi aðferð skilar meiri gæðum en er nokkuð erfiðari í framkvæmd og krefst hærri tíðni á burðarbylgju . Sjónvarpsútsendingar eru ávallt tíðnimótaðar . Sem einfalt dæmi um mótun bylgna fyrir útsendingu getum við skoðað mynd : Hér er merkið einföld sínusbylgja af mun lægri tíðni en burðarbylgjan . Eftir mótunina yrði útsenda merkið svona : Myndir eru úr bókinni Rafsegulmagn og nútímaeðlisfræði eftir Davíð Þorsteinsson .